**ELS AJUNTAMENTS VALENCIANS PODRAN CONTRACTAR JÓVENS EN ELS SEUS MUNICIPIS**

* *El programa de garantia juvenil, presentat pel President Ximo Puig, és una oportunitat real per a la contractació de jóvens entre 16 i 29 anys*
* *Rubén Alfaro, president de l’FVMP, anuncia que es posarà a disposició un servei d'informació i consulta per a les entitats locals*

*13 d'abril 2017*

Els ajuntaments valencians podran contractar jóvens d'entre 16 i 29 anys, per períodes de 6 mesos o 1 any, a través del «Pla Avalem Joves +». La iniciativa que ha sigut presentada pel president Ximo Puig i ha comptat amb la participació de Rubén Alfaro com a president de l’FVMP, dóna una oportunitat als jóvens per a incorporar-se al mercat laboral des de la contractació per les entitats locals.

***Alfaro*** ha mostrat la seua satisfacció davant d'aquesta iniciativa, assenyalant que ***«som els ajuntaments els que estem en contacte diari amb els nostres veïns; som partícips dels seus problemes i inquietuds i és la nostra màxima responsabilitat buscar solucions als obstacles que es puguen trobar. L'ocupació és una de les majors preocupacions i aquesta iniciativa ens permet, a les administracions locals, que podem recolzar els nostres jóvens».***

Al mateix temps, des de l’FVMP, es destaca la importància de fomentar l'ocupació des del municipi i que es contemple en el Programa la inversió del 60% per a jóvens qualificats i el 40% per a jóvens no qualificats, ja que suposa noves oportunitats per a tots. ***Alfaro ha assenyalat respecte d'això que «és importantíssim posar en marxa polítiques que contemplen la realitat, entenent les dificultats amb què es troben els nostres jóvens, sumar les seues habilitats i destreses al nostre projecte de desenvolupament econòmic i social de la Comunitat. Oferir una oportunitat de formació i experiència per a accedir al mercat laboral és garantia d'èxit per al present dels nostres jóvens i un projecte satisfactori per al nostre desenvolupament col·lectiu».***

***«Volem acompanyar els nostres jóvens perquè puguen fer el seu pla de vida, sabem que invertir en la seua formació i experiència ens beneficia a tots com a societat. Per això, no podem més que comprometre'ns i felicitar-nos pel Pla Avalem Joves + que implica un avanç real en el foment d'ocupació juvenil»*** ha destacat el president de l’FVMP anunciant que en els pròxims dies des de la Federació Valenciana de Municipis i Províncies es posarà a disposició de les entitats locals un servei d'informació i consulta per a posar en marxa la iniciativa.